Marco Klepoch

Marco Klepoch (* 3. november 1997, Bratislava, Slovensko) je slovenský krasokorčuliar súťažiaci v mužskej sólovej kategórii. Je trojnásobný majster Slovenska, reprezentoval Slovensko na viacerých vrcholových krasokorčuliarskych súťažiach (MS juniorov, majstrovstvá Európy).

Kariéra 
Marco Klepoch sa narodil presne pätnásť rokov po jednom zo svojich idolov – Jevgenijovi Pľuščenkovi. Od útleho detstva sa venoval viacerým športom, v korčuľovaní spočiatku vôbec nevynikal. Pomohla mu až krasokorčuliarska prípravka a ako jedenásťročný už skákal dvojité skoky. Jeho prvou krasokorčuliarskou trénerkou bola Eva Tkáčová, dnes trénuje s Vladimirom Dvojnikovom, ktorý mu pripravuje aj choreografie.

Klepoch svoju prvú seniorskú medailu získal v sezóne 2013/2014 na medzinárodnej súťaži „Novoročný pohár“, ktorá konala v januári 2014 v Bratislave. Jeho prvou veľkou seniorskou súťažou boli Majstrovstvá Európy 2014 v Budapešti. Vo veku 16 rokov bol jedným z najmladších účastníkov. Účasť vo voľných jazdách mu ušla o 2,61 bodu a celkovo sa umiestnil na 26. mieste.

Programy

Prehľad výsledkov

Referencie

Iné projekty

Externé odkazy 

  Marco Klepoch na stránke Medzinárodnej korčuliarskej únie
 Oficiálna stránka Marca Klepocha 

Slovenskí krasokorčuliari
Osobnosti z Bratislavy